AERONET

AERONET on NASA koordineeritav maapealne päikesefotomeetrite võrk atmosfääri optiliste omaduste mõõtmiseks.Aerosol Robotic Network, Goddard Spcae Flight Center, NASA 

Päikesefotomeetriga mõõdetakse pilvede puudumisel mitu korda päevas päikese otsekiirgust ning taeva heledust almukantaraadil ja Päikese tasandis mitmel lainepikkusel. Fotomeetriteks on Prantsuse firma CIMEL Electronique mitmekanaliliste fotomeetrite CE318 eri variandid. Mõõtmisandmed edastatakse mõõtmisjaamadest NASA Goddardi kosmosekeskusse kas telefoni, interneti või satelliidi vahendusel. AERONET-i võrku hakati rajama 1990. aastatel. 2023. aasta augustis oli võrguga liitunud mõõtmiskohti üle 1600, millest umbes 120 ei ole aktiivselt tegutsevad ning sadakond täidab ainult osalist mõõtmisprogrammi. Mõõtmisandmetest arvutatakse aerosooli optiline paksus ja suurusjaotus ning veeauru hulk atmosfääris.

Tartu Observatooriumis Tõraveres alustas AERONET-i päikesefotomeeter tööd 3. juunil 2002.

Viited

Kategooria:Päike
Kategooria:NASA